《秋夜对月因怀往岁华阳百泉送理山之荆州至殊》
明代·周诗

心断青天月，悠然忆去秋。
梵宫湖上景，良夜故人游。
桑柘通依水，星河半在舟。
欢娱回首处，荏苒易生愁。

作者简介：苏州府昆山人，字以言。精医理。至京师，以诗文游公卿间，为人治病，常应手而愈。将以尚医官之，拂袖而去。至杭州，诗名甚噪，当地人士争相延致。辞归，与常熟孙艾为至交，后卒于其家。平生著作多散佚，晚年所存，有《内经解》、《虚岩山人集》。